
	באתר

	מבלי לפגוע בזכויות


לכבוד 
ליברה חברה לביטוח בע"מ
באמצעות דוא"ל

ח.נ שלום רב,
						רכב נושא מ"ר 69-007-37
					הנדון:	יצחק סיאונוב, ת.ז. 016380511
						תאונה מיום 29/01/2023
						
נתבקשתי ע"י מרשי, הנפגע שבנדון לפנות אל כב' ולפרט כדלקמן:

1. בתאריך 29/01/23, בשעה 10:30, או בסמוך לכך, בקרית אונו, היה הרכב שבנדון אשר היה נהוג ע"י מרשי מעורב בתאונה ומרשי נפגע בגופו (להלן:"התאונה").

רצ"ב אישור משטרה, תעודת חובה ותמונת רכב, מסומנים כנספח 1.

2. לאחר התאונה טופל מרשי בבית החולים שיבא, בתל השומר, שם אובחנו חבלות בצוואר, בגב ובחזה. במסגרת בדיקתו עלה חשד לשברים בצלעות. לאחר קבלת טיפול רפואי ראשוני שוחרר לביתו בהמלצה להמשך מעקב רפואי, נטילת משככי כאבים ומנוחה.

3. נוכח כאבי ראש, וסחרחורות מעירות משינה נזקק מרשי לפנות לקבלת טיפול רפואי למחרת ולאחר בדיקת רופא בקהילה הופנה להמשך בירור וביצוע בדיקות הדמיה.

4. מרשי אשר המשיך לסבול מכאבי ראש וכאבים והגבלה בתנועות הצוואר והגב כמו גם כאבים והגבלה בתנועות הכתפיים טופל במסגרת הקהילה והופנה לביצוע טיפולי פיזיותרפיה ובדיקות דימות ראש ועמ"ש.

5. בשים לב להימשכות הכאבים וההגבלה בתנועות הומלץ על נטילת טיפול תרופתי נרקוטי והמשך טיפול שמרני.

6. מרשי ביצע טיפולי פיזיותרפיה אשר לא השיגו את מטרותיהם והוא הופנה להמשך טיפול במסגרת מרפאות כאב.

רצ"ב תעודות רפואיות, מסומנות, כנספח 2.

7. לאחר התאונה ומחמת תוצאותיה סובל מרשי מכאבים והגבלה בתנועות הצוואר, הכתפיים והגב, מכאבי ראש וסחרחורות, מקושי בישיבה, הליכה ועמידה ממושכות, מקושי בכיפוף וכריעה, הרמה, נשיאה, הוא נזקק לקבלת טיפולים רפואיים ויזקק לכך גם בעתיד.

8. לאחר התאונה ומחמת תוצאותיה נזקק מרשי להוצאות בגין שימוש במוניות, נסיעות לטיפולים ורכישת תרופות ותכשירים נוגדי כאבים.

9. לאחר התאונה ותוצאותיה מתקשה מרשי בניהול משק ביתו, הוא נזקק לעזרת הזולת באופן מוגבר ויזקק לכך גם בעתיד.

10. בנסיבות המתוארות לעיל, על מנת לייתר את הצורך בפניה לערכאות משפטיות ועתירה למינוי מומחים, אהיה מוכן להמליץ בפני מרשי על סילוק תביעתה תמורת פיצוי גלובאלי בסך 45,000 ₪ בתוספת שכ"ט עו"ד ומע"מ

11. נא עמדתכם המהירה לסילוק התביעה מחוץ לכותלי בית המשפט.




*רצ"ב יפוי כח חתום על ידי מרשי.

